钦定古今图书集成/理学汇编/学行典/第182卷 > 谢述
## 钦定古今图书集成/理学汇编/学行典/第182卷 > 谢述

按《宋书谢景仁传》：“景仁弟述，字景先，少有志行，随兄
纯在江陵。纯遇害，述奉纯丧还都，行至西塞，值暴风，
纯丧舫流漂，不知所在。述乘小船寻求之，经纯妻庾
舫过。庾遣人谓述曰：‘丧舫存没，已应有在，风波如此，
岂可小船所冒？小郎去必无及，宁可存亡俱尽邪’？述
号泣答曰：‘若安全至岸，当须营理；如其已致意外，述
亦无心独存，因冒浪而进，见纯丧几没，述号叫呼天，
幸而获免，咸以为精灵所致也’。”高祖闻而嘉之。及临
豫州，讽中正以述为主簿，甚被知器。景仁爱其第三
弟甝而憎述，尝设馔请知，高祖希命，甝豫坐。而高祖
召述，述知景仁夙意，又虑高祖命之请急不从。高祖
驰遣呼述，须至乃懽。及景仁有疾，述尽心营视，汤药
饮食，必尝而后进，不解带，不盥栉者累旬，景仁深怀
感愧。